Kamila Beregszásziová

**Kamila Beregszásziová** (* 3. máj 1980, Košice) je bývalá slovenská futbalistka, ktorá prišla na veľkú futbalovú scénu ako juniorka. Reprezentovala Slovenskú ženskú futbalovú reprezentáciu ako útočníčka.

Hrala paralelne slovenskú 1. ligu žien, v slovenskej futbalovej reprezentácii žien, futbalovej reprezentácii žien do 18 rokov a popritom študovala na Technickej univerzite v Košiciach.

Bola nominovaná na cenu Hráč roka FIFA 2001 (angl. *FIFA World player of the year 2001*), kedy FIFA medzinárodný riadiaci orgán futbalu po prvýkrát oceňuje svetovú hráčku roka. Beregszásziová vo svetových futbalových voľbách obsadila 20. miesto medzi najlepšími hráčkami sveta, keď pre Slovensko získala 5 bodov.

## Klubová kariéra
Na klubovej úrovni pôsobila Kamila Beregszásziová za slovenský klub Olympia Košice potom, čo jej talent objavil v roku 1995 známy kanonier československej ligy Alojz Martinček, držiteľ streleckého rekordu československej ligy.

V rokoch 1995 až 2001 strelila počas šesť a pol sezóny v najvyššej futbalovej súťaže na Slovensku 131 gólov. V slovenskej najvyššej súťaži debutovala v sezóne 1995/1996 v drese Olympie Košice 26. augusta 1995 proti Trnave vo veku pätnástich rokov. Beregszásziová strelila svoj prvý ligový gól za Olympiu Košice vo veku 15 rokov proti Čadci. V tejto sezóne strelila 13 gólov v osemnástich zápasoch. Jej dobrý ťah na bránku a nos na góly sa prejavili, keď sa jej ako 16-ročnej podarilo postupne streliť svoj prvý hetrik (3 góly), gólový poker (4 góly) a tiež 6 gólov v jednom zápase pri výhre 8:0 nad Ilavou. V tejto sezóne to bolo najviac gólov strelených v jednom ligovom zápase v najvyššej súťaži, v poradí ako druhá futbalistka v histórii tejto súťaže strelila 6 gólov v jednom zápase po Jiřine Dzúrovej zo Slávie Holíč.

Okrem toho vynikla aj pri reprezentovaní „Výberu mesta Košice“ ako stredoškoláčka na celoslovenskom finále Majstrovstiev Slovenska vo futbale stredných škôl (SAŠŠ), ktorý vyhrala bez prehry a získala titul *Školský majster Slovenka* i vystrieľala titul najlepšej strelkyne.

Vďaka svojim výkonom bola povolaná do seniorského národného tímu a na konci roka 1996 sa dostala aj do najlepšej jedenástky Slovenska, iba 16-ročná juniorka, čím sa stala najmladšou útočníčkou, ktorá toto ocenenie získala.

Vo februári 1997, vo veku 16 rokov si Beregszásziovú všimol aj veľký klub, najmä AC Sparta Praha na VII. ročníku medzinárodného halového turnaja v malom futbale žien Stoma Cup ’97 v Hradci Králové. Beregszásziová si z turnaja odniesla cenu pre najsympatickejšiu hráčku celého turnaja.

Spomedzi všetkých hráčok, ktoré obliekli dres Olympie Košice počas jej histórie, sa iba jednej podarilo streliť viac ako sto gólov a zaradiť sa tak do *Klubu ligových kanonierok*. Beregszásziová 7. apríla 2001 strelila svoj jubilejný 100. a 101. gól v slovenskej najvyššej futbalovej lige v derby zápase proti ŠK Slovan Bratislava, čím pomohla svojmu tímu k víťazstvu 2:1. Olympia skončila v tejto sezóne 2000/01 druhá v lige a Beregszásziová zohrala kľúčovú úlohu v jej úspechu, keď strelila 20. gólov, čím sa dostala aj na striebornú priečku v rebríčku najlepších ligových strelkýň.

Stala sa najlepšou strelkyňou Olympie od svojho príchodu v lete 1995, teda šesť a pol sezóny po sebe: 1995/96, 1996/97, 1997/98, 1998/99, 1999/00 a 2000/01, v najvyššej celoslovenskej súťaži skončila trikrát strieborná 1996/97, 1998/99, 2000/01 a raz bronzová v sezóne 1999/00.

Svoj posledný zápas v kariére odohrala v drese Olympia Košice na domácom ihrisku 24. novembra 2001 proti Prešovu, v ktorom strelila aj svoj posledný ligový gól. Z pohľadu strelených gólov sa stala najlepšou klubovou strelkyňou v histórii Olympie Košice, keď zaznamenala 131. gólov.

Začiatkom roka 2002, vo veku 21 rokov, oznámila svoj odchod z futbalu, týkalo sa Olympie i reprezentácie.

Po odchode Kamily Beregszásziovej Olympia Košice stratila dych v najvyššej futbalovej lige žien. „*Žiaľ, chýba nám strelec, odchodom Kamily Beregszásziovej sa nám stratila útočná sila. Kamila bola Kamila, mali z nej rešpekt i hráčky súpera, a to nielen na Slovensku, ale aj v zahraničí*“ tréner Olympie Košice Miroslav Pilčík.

„*Beregszásziová ako jedna z najlepších hráčok Olympie odišla a tá sa bude nahrádzať ťažko*“ - Ladislav Németh tréner VIX-u Žilina, september 2002.

## Medzinárodná kariéra
Beregszásziová debutovala skôr v seniorskom národnom tíme ako v juniorskom, keď hrala 14. augusta 1996 dokonca v základnej zostave kvalifikačného zápasu na Euro 1997 proti Fínsku, čím sa stala vo veku 16 rokov (presnejšie 16 a 103 dní) najmladšou útočníčkou, ktorá nastúpila v súťažnom zápase v histórii národného tímu.

Po svojom debute v mladom veku hrala za Slovensko nepretržite v rokoch 1996 až 2001 v priateľských a kvalifikačných zápasoch na Euro žien 1997 a kvalifikácie na Majstrovstvá sveta žien 1999 (UEFA), v kvalifikácii na EURO žien 2001 a kvalifikácii na Majstrovstvá sveta žien 2003 (UEFA).

Svoj prvý gól za národný tím strelila ako tínedžerka 2. septembra 1997, keď strelila gól na 2:0 v kvalifikácii na Majstrovstvá sveta žien 1999 proti Bosne a Hercegovine, gól ktorý strelila vo veku 17 rokov 122 dní, jej vyniesol rekord najmladšej strelkyne v súťažných zápasoch v histórii seniorského národného tímu. Vďaka tomuto gólu sa podieľala na historicky najvyššom víťazstve Slovenska v Šali v zápase s Bosnou a Hercegovinou 11:0.

O šesť dní neskôr strelila svoj prvý medzinárodný juniorský gól 8. septembra 1997 v historicky prvom priateľskom juniorskom zápase do 18 rokov proti Česku v Brumove, keď strelila vyrovnávajúci gól na 1:1 a zároveň bola vyhlásená za najlepšiu slovenskú hráčku.

Svoj prvý „double“ v drese seniorského národného tímu zaznamenala 1. apríla 1998 pri víťazstve 4:0 nad Izraelom. Čím sa stala najlepšou strelkyňou Slovenska v sieti Izraela, proti ktorému strelila celkovo 4 góly v 5 zápasoch (dva v Bat Jame, 1. apríla 1998 v kvalifikácii na Majstrovstvá sveta 1999 víťazstvom 4:0) a dva v apríli 2000 v Nitre, v kvalifikácii na Majstrovstvá Európy 2001 víťazstvom 4:0.

1. mája 1998 pri víťazstve 7:0 proti Bosne a Hercegovine v kvalifikačnom zápase Majstrovstiev sveta vo futbale žien 1999, už v 2. minúte po úvodnom hvizde zápasu, strelila ako prvá najrýchlejší gól v histórii Slovenska.

V kvalifikácii na Majstrovstvá sveta 2003 strelila 16. augusta 2001 štyri góly v jednom zápase proti Bosne a Hercegovine. Bola najlepšou hráčkou zápasu. Stala sa tak prvou hráčkou v histórii, ktorá za Slovensko strelila „gólový poker“.

V rokoch 1996 až 2001 strelila v drese slovenského národného tímu 13 gólov v 21 ostrých zápasoch (kvalifikáciách). Jej medzinárodný rekord je v priemere 0,61 gólu na zápas.

Beregszásziová odohrala svoj 32. a posledný zápas za Slovensko 13. októbra 2001 v kvalifikácii na Majstrovstvá sveta žien vo futbale 2003 (UEFA) proti Turecku pri víťazstve 3:0, keď získala penaltu po faule v pokutovom území.

Svoju kariéru ukončila aj bez červenej karty, nikdy nepoznala hanbu vylúčenia na klubovej i národnej úrovni. V skutočnosti bola iba raz napomenutá žltou kartou v kvalifikačnom zápase proti Rumunsku.

### Medzinárodné góly
Beregszásziová za seniorskú reprezentáciu odohrala 32 zápasov, vrátane priateľských, v ktorých strelila 18 gólov, v priemere 0,56 gólu na zápas. V 21 oficiálnych zápasoch v seniorskej reprezentácii strelila 13 gólov, v priemere 0,61 gólu na zápas.

*K zápasu odohranému [[13. október|13. októbra]] [[2001]], proti*  *[[Turecko|Turecku]]*

Slovensko je uvedené ako prvé, stĺpec skóre označuje skóre po každom góle tímu Kamily Beregszásziovej.

### Zápasy a góly podľa súťaže

*K zápasu odohranému [[13. október|13. októbra]] [[2001]], proti*  *[[Turecko|Turecku]]*

Kompletná chronológia vystúpení a gólov za reprezentáciu – Slovensko:

## Ocenenie

### Hráč
Olympia Košice

 1. slovenská futbalová liga žien:
* : 1998/99 
* : 2000/01 
*    : 1999/00  

### Individuálne [[Medzinárodná futbalová federácia|medzinárodné]]
*  Hráč roka FIFA 2001 : **20. miesto** 

### Individuálne [[Slovenský futbalový zväz|národné]]
* Jedenástka roka: 1996 
* Jedenástka roka: 1999 
*  Jedenástka roka:    2000 
*  Jedenástka roka: 2001 
*  Najlepšia strelkyňa finálového turnaja o majstra Slovenska v 1. lige žien 1998/99 - 4 góly
*  Druhá najlepšia strelkyňa v 1. slovenskej futbalovej lige žien 1998/99 (20 gólov)  
*  Tretia najlepšia strelkyňa  v 1. slovenskej futbalovej lige žien 1999/00  (18 gólov)
*  Druhá najlepšia strelkyňa  v 1. slovenskej futbalovej lige žien  2000/01 (20 gólov)

### Rekordy

* Najmladšia hráčka, ktorá debutovala za seniorskú slovenskú futbalovú reprezentáciu v súťažnom zápase (16 rokov a 103 dní) v tom čase.
* Najmladšia hráčka, ktorá strelila v jednom zápase 6 gólov v najvyššej futbalovej súťaže na Slovensku (16 rokov a 190 dní).
* Prvá najmladšia útočníčka, ktorá sa dostala do ankety najlepšej slovenskej futbalovej Jedenástky roka (16 rokov).
* Najmladšia hráčka (a doposiaľ jediná pred dosiahnutím 18. roku života), ktorá strelila gól za seniorskú slovenskú futbalovú reprezentáciu v súťažnom zápase (17 rokov a 122 dní).
* Prvá hráčka, ktorá strelila gól za slovenskú futbalovú reprezentáciu do 18 rokov v historicky prvom priateľskom zápase proti Česku (17 rokov a 128 dní).
* Najmladšia hráčka (a doposiaľ jediná pred dosiahnutím 18. roku života), ktorá strelila 2 góly v jednom zápase za seniorskú slovenskú futbalovú reprezentáciu v súťažnom zápase (17 rokov a 332 dní).
* Prvá hráčka, ktorá strelila najrýchlejší gól za seniorskú slovenskú futbalovú reprezentáciu v súťažnom zápase, v 2. minúte (17 rokov a 363 dní) v tom čase.
* Jediná neplnoletá (tínedžerka) hráčka, ktorá  má na svojom konte zapísané 4 góly za seniorský národný tím v súťažných zápasoch. Svoj štvrtý gól strelila vo veku (17 rokov a 363 dní).
* Prvá (a doposiaľ najmladšia) hráčka, ktorá strelila 4 góly v jednom zápase vrátane „čistého hetriku“ za seniorský národný tím v súťažnom zápase (21 rokov a 105 dní).

## Referencie

## Iné projekty

## Externé odkazy
* Kamila Beregszásziová na webe denníka *SME*
* 20. miesto v ankete FIFA Women's World Player 2001 (archív)
* 20. miesto v ankete FIFA World Player 2001 (pdf, archív)
* FIFA:191877 (archív)

  
Kategória:Osobnosti z Košíc
Kategória:Slovenské futbalistky